CELEX: C2005/115/60
Language: da
Date: 2005-05-14 00:00:00
Title: Sag T-115/05: Sag anlagt den 28. februar 2005 af José Jiménez Martinez mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/33
            
         Sag anlagt den 28. februar 2005 af José Jiménez Martinez mod Kommissionen for De Europæiske Fællesskaber
   (Sag T-115/05)
   (2005/C 115/60)
   Processprog: fransk
   Ved De Europæiske Fællesskabers Ret i Første Instans er der den 28. februar 2005 anlagt sag mod Kommissionen for De Europæiske Fællesskaber af José Jiménez Martinez, Bruxelles, ved avocat Eric Boigelot.
   Sagsøgeren har nedlagt følgende påstande:
   
               1)
            
            
               Annullation af invaliditetsudvalgets afgørelse af 21. april 2004 om afslag på ansøgningen om invalidepension af 19. januar 2004, som blev meddelt ved skrivelse af 27. april 2004.
            
         
               2)
            
            
               Annullation af Kommissionens afgørelse af 22. juli 2004 om tilkendelse af invalidepension, for så vidt som virkningen af tilkendelsen af invalidepension ikke har tilbagevirkende kraft fra den 21. april 2004.
            
         
               3)
            
            
               Sagsøgeren tilkendes en godtgørelse for økonomisk og ikke-økonomisk skade, som efter billighed fastsættes til 222 568 EUR, idet der tages forbehold for en forhøjelse af beløbet under sagen.
            
         
               4)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet Kommissionens afslag på at tilkende ham invalidepension i tre år, fra den 1. september 2004, uden tilbagevirkende kraft fra den 21. april 2004, som er det tidspunkt, hvor invaliditetsudvalget første gang traf afgørelse om ikke at imødekomme sagsøgerens ansøgning.
   Sagsøgeren har til støtte for sine påstande gjort gældende:
   
               —
            
            
               at der er sket tilsidesættelse af artikel 7 i vedtægtens bilag II og af reglerne for invaliditetsudvalgenes funktion. Sagsøgeren har i denne forbindelse anført, at to af de tre læger, som udgør invaliditetsudvalget, hverken havde kendskab til hans sygdom eller hans helbredstilstand.
            
         
               —
            
            
               at Kommissionen i den foreliggende sag har anlagt et åbenbart urigtigt skøn vedrørende karakteren af hans sygdom. Sagsøgeren har i denne forbindelse præciseret, at invaliditetsudvalget på ingen måde har taget hensyn til forekomsten af en sygdom, der adskiller sig fra søvnbesvær, nemlig kronisk træthed, som var diagnosticeret tidligere.
            
         
               —
            
            
               at begrundelsespligten er tilsidesat.
            
         
               —
            
            
               at der er sket tilsidesættelse af vedtægtens artikel 53 og 78 og af artikel 13-18 i vedtægtens bilag VIII.
            
         
               —
            
            
               at princippet om god forvaltningsskik er tilsidesat, samt at der er sket tilsidesættelse af omsorgspligten.